title: 2008/365/EZ: Odluka Komisije od 30. travnja 2008. o osnivanju skupine stručnjaka u području financijskog obrazovanja

text:
               15/Sv. 012

               HR

               Službeni list Europske unije

               112

         32008D0365

               L 125/36

               SLUŽBENI LIST EUROPSKE UNIJE

               30.04.2008.

      ODLUKA KOMISIJE

   od 30. travnja 2008.
   o osnivanju skupine stručnjaka u području financijskog obrazovanja
   (2008/365/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   budući da:

               (1)

               Članak 3. Ugovora o osnivanju Europske zajednice navodi, kao jednu od aktivnosti Zajednice, unutarnje tržište obilježeno ukidanjem prepreka slobodnom kretanju roba, osoba, usluga i kapitala između država članica.

               (2)

               Članak 95. Ugovora o osnivanju Europske zajednice zahtijeva od Komisije da u svojim prijedlozima o uspostavljanju i funkcioniranju unutarnjeg tržišta, u pogledu zaštite potrošača, kao temelj uzme visoku razinu zaštite, vodeći računa o svakom novom razvoju koji se temelji na znanstvenim činjenicama.

               (3)

               Članak 149. Ugovora o osnivanju Europske zajednice zahtijeva od Zajednice da doprinosi razvoju kvalitete obrazovanja poticanjem suradnje između država članica i, prema potrebi, pruža potporu i dopunjuje njihove aktivnosti, istodobno u potpunosti poštujući odgovornost država članica u vezi s nastavnim sadržajem i organizacijom obrazovnih sustava te njihovom kulturološkom i jezičnom raznolikošću.

               (4)

               Članak 153. Ugovora o osnivanju Europske zajednice zahtijeva od Zajednice da promiče interese potrošača te da osigura visoki stupanj zaštite potrošača doprinoseći zaštiti zdravlja, sigurnosti i gospodarskim interesima potrošača, kao i promičući njihova prava na informacije, obrazovanje i na organiziranje u svrhu zaštite njihovih interesa.

               (5)

               Financijsko obrazovanje je bitno kako bi osiguralo građanima Europe izravnu korist od jedinstvenog tržišta time što oni mogu donositi informirane odluke o kupnji financijskih usluga i razumjeti najosnovnije elemente osobnih financija, kako je prepoznato u komunikaciji Komisije pod nazivom Jedinstveno tržište za Europu 21. stoljeća
                   (1).

               (6)

               Važnost financijskog obrazovanja priznata je i u Bijeloj knjizi Politika financijskih usluga 2005.-2010.
                   (2), Zelenoj knjizi Maloprodajne financijske usluge
                   (3), Zaključcima Vijeća Ecofina od 8. svibnja 2007. (4) i Rezoluciji Europskog parlamenta o politici financijskih usluga (5).

               (7)

               Komisija je izdala komunikaciju pod nazivom Financijsko obrazovanje
                   (6) kojom je, među ostalim inicijativama, najavljeno osnivanje skupine stručnjaka s praktičnim iskustvom u pitanjima financijskog obrazovanja.

               (8)

               Skupina stručnjaka mora doprinositi širenju i promicanju najboljih praksi u financijskom obrazovanju te mora pružati potporu Komisiji u njezinim aktivnostima u području financijskog obrazovanja.

               (9)

               Skupina stručnjaka mora biti sastavljena od pojedinaca koji su kompetentni i stručni u području financijskog obrazovanja te koji zastupaju široki raspon javnih i privatnih dionika.

               (10)

               Stoga bi trebalo osnovati skupinu stručnjaka za financijsko obrazovanje te detaljno razraditi njezine nadležnosti i konstrukciju,

         ODLUČILA JE:
   Članak 1.
   Ovime je osnovana stručna skupina za financijsko obrazovanje, dalje u tekstu „skupina”.
   Članak 2.
   Zadaće
   Zadaće skupine su:

               —

               širiti i promicati najbolje prakse u području financijskog obrazovanja,

               —

               savjetovati Komisiju o provedbi načela pružanja visokokvalitetnih programa financijskog obrazovanja, sadržanim u komunikaciji Komisije pod nazivom Financijsko obrazovanje,

               —

               pomoći Komisiji pri utvrđivanju svih pravnih, regulatornih, upravnih i drugih prepreka prilikom pružanja financijskog obrazovanja,

               —

               savjetovati Komisiju o načinu rješavanja utvrđenih prepreka,

               —

               pridonositi pripremi različitih inicijativa predstavljenih u komunikaciji o financijskom obrazovanju i procjeni tih planiranih inicijativa za 2010.

         Komisija može savjetovati skupinu o svim pitanjima u vezi s financijskim obrazovanja.
   Članak 3.
   Sastav — Imenovanje
   1.   Nakon donošenja ove Odluke Komisija, prema potrebi, objavljuje poziv za podnošenje zahtjeva od strane nadležnih tijela država članica, akademskih ustanova, pružatelja financijskih usluga, organizacija potrošača i drugih skupina koje izraze želju da predlažu kandidate za članstvo u skupini. Prihvaćaju se također i zahtjevi pojedinaca.
   2.   Članove skupine imenuje Komisija od stručnjaka s kompetencijom i iskustvom u području financijskog obrazovanja. Članovi se imenuju osobno i obvezni su savjetovati Komisiju neovisno o bilo kojim utjecajima izvana.
   3.   Podnositelje zahtjeva koji se smatraju prikladnima za članstvo, ali nisu imenovani, mogu se staviti na popis potencijalnih kandidata koji Komisija može koristiti za imenovanje zamjena.
   4.   Skupina se sastoji od najviše 25 članova.
   5.   Primjenjuju se sljedeće odredbe:

               —

               Članovi skupine imenuju se na razdoblje od tri godine koje se može obnoviti. Svoju funkciju obnašaju sve dok ih se zamijeni ili dok im istekne mandat. Mandat im započinje prvim sastankom skupine.

               —

               Članovi koji više nisu u mogućnosti učinkovito doprinositi vijećanju skupine, koji podnesu ostavku ili koji ne ispunjavaju uvjete određene ovim stavkom ili člankom 287. Ugovora o osnivanju Europske zajednice mogu se zamijeniti u preostalom dijelu svojeg mandata.

               —

               Osobno imenovani članovi svake godine potpisuju obvezu da će djelovati u javnom interesu, kao i izjavu o eventualnom postojanju interesa koji bi mogao ugroziti njihovu objektivnost.

               —

               Imena članova objavljuju se u javnom registru stručnih skupina te na internetskoj stranici Opće uprave za unutarnje tržište i usluge. Imena članova prikupljaju se, obrađuju i objavljuju u skladu s Uredbom (EZ) br. 45/2001 o zaštiti pojedinaca u vezi s obradom osobnih podataka.

         Članak 4.
   Funkcioniranje
   1.   Skupinom predsjeda Komisija.
   2.   U dogovoru s Komisijom, mogu se osnovati podskupine koje bi ispitivale posebna pitanja pod uvjetima koje utvrdi skupina. Takve se podskupine raspuštaju čim ispune svoje zadaće.
   3.   Predsjednik može pozvati promatrače koji posjeduju posebne kompetencije o predmetu na dnevnom redu da sudjeluju u razmatranjima skupine ili podskupine ako je to korisno ili potrebno.
   4.   Informacije dobivene sudjelovanjem u razmatranjima skupine ili podskupine ne smiju se odavati ako se, po mišljenju Komisije, one odnose na povjerljive stvari.
   5.   Skupina i njezine podskupine obično se sastaju u prostorijama Komisije u skladu s postupcima i rokovima koje utvrdi Komisija, koja osigurava usluge tajništva. Sastancima skupine i njezinih podskupina mogu prisustvovati druge zainteresirane službene osobe Komisije.
   6.   Skupina usvaja svoj poslovnik na temelju standardnog poslovnika koji je usvojila Komisija (7).
   7.   Komisija može objaviti svaki sažetak, zaključak, djelomičan zaključak ili radni dokument skupine na internetskoj stranici Glavne uprave za unutarnje tržište i usluge na izvornom jeziku dotičnog dokumenta.
   Članak 5.
   Troškovi sastanaka
   1.   Komisija nadoknađuje putne troškove i troškove boravka članova i promatrača u vezi s aktivnostima skupine, u skladu s odredbama koje su na snazi u Komisiji. Članovima se ne isplaćuje naknada za pružene usluge.
   2.   Troškovi sastanka nadoknađuju se u granicama sredstava koja se dodjeljuju dotičnom odjelu prema godišnjem postupku za dodjelu sredstava.
   Članak 6.
   Stupanje na snagu
   Ova Odluka proizvodi učinke na dan objave u Službenom listu Europske unije.

      Sastavljeno u Bruxellesu 30. travnja 2008.

            Za Komisiju

         Charlie McCREEVY

            Član Komisije

      (1)  COM(2007) 724 i priloženi radni materijal Komisije „Inicijative u području maloprodajnih financijskih usluga”, SEC(2007) 1520.

      (2)  COM(2005) 629 konačno.

      (3)  COM(2007) 226.

      (4)  9171/07 (Tisak 97).

      (5)  P6_TA-PROV(2007)0338/A6-0248/2007.

      (6)  COM(2007) 808.

      (7)  Prilog III. dokumentu SEC(2005) 1004.


title: 2008/375/EZ: Odluka Vijeća od 29. travnja 2008. o sklapanju Sporazuma između Europske zajednice i Republike Turske o sudjelovanju Republike Turske u radu Europskog centra za praćenje droga i ovisnosti o drogama

text:
               15/Sv. 009

               HR

               Službeni list Europske unije

               163

         32008D0375

               L 129/48

               SLUŽBENI LIST EUROPSKE UNIJE

               29.04.2008.

      ODLUKA VIJEĆA

   od 29. travnja 2008.
   o sklapanju Sporazuma između Europske zajednice i Republike Turske o sudjelovanju Republike Turske u radu Europskog centra za praćenje droga i ovisnosti o drogama
   (2008/375/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152. u vezi s člankom 300. stavkom 2. prvom rečenicom prvog podstavka i člankom 300. stavkom 3. prvim podstavkom,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Člankom 13. Uredbe Vijeća (EEZ) br. 302/93 od 8. veljače 1993. o osnivanju Europskog centra za praćenje droga i ovisnosti o drogama (2) predviđeno je da Centar treba biti otvoren za sudjelovanje država nečlanica koje dijele interes Zajednice i njezinih država članica u vezi s ciljevima i radom navedenog Centra.

               (2)

               Sporazum između Europske zajednice i Republike Turske o sudjelovanju Republike Turske u radu Europskog centra za praćenje droga i ovisnosti o drogama potpisan je u ime Zajednice 30. listopada 2007. (3), podložno njegovu sklapanju.

               (3)

               Sporazum bi trebalo odobriti,

         ODLUČILO JE:
   Jedini članak
   Ovime se u ime Zajednice odobrava Sporazum između Europske zajednice i Republike Turske o sudjelovanju Republike Turske u radu Europskog centra za praćenje droga i ovisnosti o drogama.

      Sastavljeno u Luxembourgu 29. travnja 2008.

            Za Vijeće

            Predsjednik

         D. RUPEL

      (1)  SL C 308 E, 16.12.2006., str. 17.

      (2)  SL L 36, 12.2.1993., str. 1. Uredba kako je zadnje izmijenjena Uredbom (EZ) br. 1651/2003 (SL L 245, 29.9.2003., str. 30.).

      (3)  SL L 323, 8.12.2007., str. 24.


title: 2005/119/EZ: Odluka glavnih tajnika Europskog parlamenta, Vijeća, Komisije, tajnika Suda, glavnih tajnika Revizorskog suda, Europskoga gospodarskog i socijalnog odbora, Odbora regija i predstavnika Europskog ombudsmana od 26. siječnja 2005. o organizaciji i upravljanju Europskom školom za javnu upravu

text:
               01/Sv. 16

               HR

               Službeni list Europske unije

               176

         32005D0119

               L 037/17

               SLUŽBENI LIST EUROPSKE UNIJE

         ODLUKA GLAVNIH TAJNIKA EUROPSKOG PARLAMENTA, VIJEĆA, KOMISIJE, TAJNIKA SUDA, GLAVNIH TAJNIKA REVIZORSKOG SUDA, EUROPSKOGA GOSPODARSKOG I SOCIJALNOG ODBORA, ODBORA REGIJA I PREDSTAVNIKA EUROPSKOG OMBUDSMANA
   od 26. siječnja 2005.
   o organizaciji i upravljanju Europskom školom za javnu upravu
   (2005/119/EZ)
   GLAVNI TAJNICI EUROPSKOG PARLAMENTA, VIJEĆA, KOMISIJE, TAJNIK SUDA, GLAVNI TAJNICI REVIZORSKOG SUDA, EUROPSKOGA GOSPODARSKOG I SOCIJALNOG ODBORA, ODBORA REGIJA I PREDSTAVNIK EUROPSKOG OMBUDSMANA,
   uzimajući u obzir Pravilnik o osoblju za dužnosnike Europskih zajednica i Uvjete zaposlenja ostalih službenika Europskih zajednica kako su utvrđeni Uredbom Vijeća (EEZ, Euratom, EZUČ) br. 259/68 (1),
   uzimajući u obzir Odluku 2005/118/EZ Europskog parlamenta, Vijeća, Suda, Revizorskog suda, Europskoga gospodarskog i socijalnog odbora, Odbora regija i Europskog ombudsmana od 26. siječnja 2005. o osnivanju Europske škole za javnu upravu (2), a posebno njezin članak 5.,
   nakon savjetovanja s Odborom za Pravilnik o osoblju,
   budući da:

               (1)

               Međuinstitucionalnu suradnju u području osposobljavanja trebalo bi ojačati, posebno s ciljem prenošenja vrijednosti zajedničkih svim institucijama Zajednice. Takva suradnja predstavlja znatnu dodanu vrijednost, posebno što se tiče pristupa osposobljavanju, širenja ponude osposobljavanja i smanjenja pojedinačnih troškova.

               (2)

               Načelo dobrog upravljanja zahtijeva da se za osnivanje Europske škole za javnu upravu, dalje u tekstu „Škola”, usvoji postupni pristup.

               (3)

               Odlukom o osnivanju Škole glavnim tajnicima, tajniku Suda i predstavniku Europskog ombudsmana ostavlja se da odluče koje će se područja osposobljavanja dodijeliti Školi.

               (4)

               U slučaju kada neka od institucija potpisnica u pogledu osoblja primjenjuje politiku koja propisuje osposobljavanje iz posebnog područja koje će im Škola osigurati, takvu bi politiku trebalo olakšati tako da se minimalni broj mjesta za polaznike Škole osigura za članove osoblja te institucije, posebno ako je to osposobljavanje obvezno ili je preduvjet za izvršavanje određenih funkcija, posebno upravljačkih.

               (5)

               Škola, kao svako drugo tijelo koje se bavi osposobljavanjem, trebala bi iskoristiti prednosti suradnje na europskoj razini sudjelovanjem u odgovarajućim mrežama.

               (6)

               Trebalo bi utvrditi pojedinosti o povezanosti Škole s Uredom Europskih zajednica za odabir osoblja, kako je predviđeno člankom 4. Odluke o osnivanju Škole,

         ODLUČILI SU:
   Članak 1.
   Dužnosti Europske škole za javnu upravu
   1.   Europska škola za javnu upravu, dalje u tekstu „Škola”, osmišljava, organizira i ocjenjuje, u ime institucija potpisnica Odluke o osnivanju Škole (dalje u tekstu „institucije”), sljedeće oblike osposobljavanja:

               (a)

               programe upravljanja za dužnosnike i ostale službenike od kojih se zahtijeva ili se može zahtijevati da izvršavaju upravljačke funkcije;

               (b)

               uvodne programe za nove članove osoblja;

               (c)

               obvezno osposobljavanje kako je predviđeno člankom 45.a Pravilnika o osoblju kao dio prelaska između funkcijskih skupina.

         2.   Programe upravljanja i uvodne programe iz stavka 1. točaka (a) i (b) može organizirati svaka institucija samostalno kao nadopunu onima koje organizira Škola, u skladu sa svojim posebnim potrebama. Škola ima isključivu odgovornost za organizaciju osposobljavanja iz stavka 1. točke (c).
   Članak 2.
   Odgovornosti institucija
   1.   Tijelo za imenovanje u svakoj instituciji osigurava dostatan broj dužnosnika koji će biti predavači Škole prema pravilima koje usvoji Upravljački odbor kako je predviđeno u članku 7. točki (g).
   2.   Na zahtjev Škole i ovisno o mogućnostima, institucije osiguravaju prostorije za osposobljavanje u skladu s pravilima koje utvrđuje Upravljački odbor.
   Članak 3.
   Ostale usluge
   1.   Na temelju ugovora između ravnatelja Škole i drugih tijela, ureda ili agencije Škola može dopustiti da njihovi članovi sudjeluju u programima osposobljavanja koje ona organizira u ime institucija ako postoji dovoljni broj slobodnih mjesta.
   2.   Posebno u slučaju osposobljavanja propisanog u članku 1. stavku 1. točki (c), za tijela, urede ili agencije Zajednice svake godine rezervira se određeni broj mjesta, u skladu s prijavljenim potrebama, kako bi se osigurao jednaki tretman osoblja prema članku 45.a Pravilnika o osoblju. Upravljački odbor svake godine određuje broj mjesta i doprinose za troškove.
   3.   Škola može pisanim sporazumom u svoje programe osposobljavanja uključiti i programe koje je zatražilo tijelo, ured ili agencija Zajednice, pod uvjetom da to ne ograničava organizaciju samog osposobljavanja za institucije. Ugovor ove vrste mora sadržavati financijske detalje usluga Škole te ga prije stupanja na snagu mora odobriti Upravljački odbor.
   4.   Prema potrebi te na zahtjev neke institucije ili tijela, ureda ili agencije Zajednice, Škola može osigurati pomoć u oblikovanju osposobljavanja ili druge aktivnosti u okviru svoje odgovornosti, na temelju sporazuma s ravnateljem Škole koji uključuje financijske detalje te usluge.
   Članak 4.
   Pritužbe i zahtjevi
   1.   Ravnatelj Škole izvršava ovlasti koje mu je dodijelilo tijelo za imenovanje prema članku 90. Pravilnika o osoblju u pogledu svih zahtjeva ili pritužbi koje se odnose na rad Škole.
   2.   U slučaju takvih pritužbi, ravnatelj Škole savjetuje se s predsjednikom Upravljačkog odbora kada namjerava potvrditi prvotnu odluku.
   3.   Škola odgovara na zahtjeve Europskog ombudsmana u vezi s pitanjima u području njezine odgovornosti prema ovoj Odluci.
   Članak 5.
   Organizacija aktivnosti
   1.   Opće je pravilo da se programi koje Škola organizira održavaju i u Bruxellesu i u Luxembourgu. Mogu se razmotriti druga mjesta održavanja, vodeći se načelom dobrog upravljanja.
   2.   Upravljački odbor osigurava uravnoteženi pristup programima za osoblje različitih institucija. Posebno osigurava da je minimalan broj mjesta dostupan za osoblje institucije u kojoj je ta vrsta posebnog osposobljavanja obvezna ili je preduvjet za izvršavanje određenih funkcija, posebno upravljačkih funkcija. U sklopu osmišljavanja godišnjeg programa rada, svaka dotična institucija prijavljuje svoje potrebe vezane uz relevantna područja. Pri organizaciji godišnjeg programa rada prioritet se daje organizaciji takvih programa.
   3.   U posebnim situacijama, kako bi se mogle nositi s posebnim i privremenim situacijama, institucije potpisnice mogu tražiti Školu da poveća broj polaznika preko predviđenog te će joj dodijeliti potrebna proračunska sredstva. Primjenjuje se članak 3. stavak 2.
   4.   Škola može surađivati s drugim učilištima za javnu upravu, institutima i sveučilištima aktivnim u istom području. Suradnja može uključiti međusobne razmjene.
   Članak 6.
   Upravljački odbor
   Dok je Škola povezana s Uredom za odabir osoblja Europskih zajednica, dalje u tekstu „Ured”, funkciju Upravljačkog odbora Škole izvršava Upravljački odbor Ureda, prema uvjetima iz članka 5. Odluke 2002/621/EZ glavnih tajnika Europskog parlamenta, Vijeća i Komisije, tajnika Suda, glavnih tajnika Revizorskog suda, Gospodarskog i socijalnog odbora, Odbora regija i predstavnika Europskog ombudsmana (3).
   Članak 7.
   Zadaće Upravljačkog odbora
   U zajedničkom interesu institucija, Upravljački odbor:

               (a)

               kvalificiranom većinom odobrava pravila koja uređuju rad Škole;

               (b)

               običnom većinom na prijedlog ravnatelja Škole odobrava organizacijsku strukturu Škole;

               (c)

               običnom većinom u proračunskom postupku, na osnovi nacrta koji sastavlja ravnatelj Škole, izrađuje procjenu prihoda i rashoda Škole i dostavlja je Komisiji radi izrade procjene prihoda i rashoda Komisije; istodobno predlaže Komisiji eventualne prilagodbe plana radnih mjesta Škole koje smatra potrebnima;

               (d)

               običnom većinom odobrava vrstu i cijene dodatnih usluga koje Škola može uz plaćanje pružati institucijama, tijelima, uredima i agencijama, kao i uvjete pod kojima ih Škola može pružati;

               (e)

               jednoglasno, na prijedlog ravnatelja Škole, odobrava program rada Škole. Program rada Škole obuhvaća i usluge koje se ne odnose isključivo na aktivnosti osposobljavanja;

               (f)

               kvalificiranom većinom, na temelju nacrta koji sastavlja ravnatelj Škole, odobrava godišnje izvješće o upravljanju koje sadrži sve pojedinačne naslove prihoda i rashoda u vezi s radom i uslugama koje je izvršila Škola. Do 1. svibnja svake godine institucijama dostavlja izvješće o prethodnoj financijskoj godini sastavljeno s obzirom na analitičke račune;

               (g)

               kvalificiranom većinom određuje, ovisno o potrebi osposobljavanja, pravila o tome na koji način svaka institucija osigurava odgovarajući broj dužnosnika koji će biti predavači Škole.

         Članak 8.
   Imenovanje osoblja
   1.   Dok je Škola povezana s Uredom, funkciju ravnatelja Škole izvršava voditelj Ureda.
   2.   Ravnatelj je tijelo za imenovanje za osoblje Škole.
   3.   Ravnatelj obavješćuje Upravljački odbor o izvršenim imenovanjima, potpisanim ugovorima, dodijeljenim promaknućima i stegovnim postupcima pokrenutima protiv dužnosnika i ostalih službenika.
   4.   Dužnosnici svih institucija Zajednica moraju biti informirani o slobodnim radnim mjestima u Školi čim tijelo za imenovanje odluči popuniti ta radna mjesta.
   5.   Kada izvršava zadaće za koje se procijeni da nisu ključne, Škola može koristiti ugovorno osoblje kako je određeno člankom 3.a stavkom 1. točkom (c) Uvjeta zaposlenja ostalih službenika.
   Članak 9.
   Dužnosti ravnatelja i upravljanje osobljem
   1.   Ravnatelj je odgovoran za nesmetan rad Škole. U okviru odgovornosti Upravljačkog odbora, ravnatelj djeluje pod nadležnošću Upravljačkog odbora. Za Upravljački odbor obavlja tajničke usluge, izvješćuje ga o izvršavanju svojih dužnosti i podnosi mu eventualne prijedloge za nesmetan rad Škole.
   2.   Administrativni postupci koji se odnose na svakodnevno upravljanje osobljem, kao što su plaće, dopusti i zdravstveno osiguranje, osiguranje od nesreće i mirovinsko osiguranje provode se pod istim uvjetima koji vrijede za dužnosnike i ostale službenike Komisije. Taj popis nije taksativan i Škola ga može proširiti na druga područja u suglasnosti s Komisijom.
   Članak 10.
   Voditelj Škole
   1.   Dok je Škola povezana s Uredom, voditelja Škole imenuje Komisija nakon dobivenog mišljenja koje Upravljački odbor usvoji običnom većinom. Upravljački odbor aktivno je uključen u postupke koje treba poštovati za imenovanje voditelja Škole, posebno pri sastavljanju obavijesti o slobodnom radnom mjestu i kontroli prijava.
   2.   Voditelj Škole odgovoran je, pod nadležnošću voditelja Ureda, za obavljanje dužnosti određenih u članku 2. Odluke o osnivanju Europske škole za javnu upravu. Voditelj je prisutan na sastancima Upravljačkog odbora na kojima se razmatraju točke iz područja za koje je odgovoran.
   Članak 11.
   Financijski aspekti
   1.   Odobrena sredstva dodijeljena Školi, čiji je ukupan iznos unesen u odvojen proračunski naslov u dijelu proračuna koji se odnosi na Komisiju, detaljno su razrađena u prilogu tom dijelu. Taj prilog ima oblik računa prihoda i rashoda, koji je dalje raspodijeljen na isti način kao i dijelovi proračuna.
   2.   Plan radnih mjesta Škole prilaže se planu radnih mjesta Komisije.
   3.   Vezano uz odobrena sredstva dodijeljena Školi koja su navedena u Prilogu, na prijedlog Upravljačkog odbora, Komisija na ravnatelja Škole prenosi ovlasti dužnosnika za ovjeravanje te postavlja ograničenja i uvjete za takvo delegiranje ovlasti. Na kraju financijske godine Upravljački odbor obavješćuje proračunsko tijelo o specifikaciji iznosa primljenih kao naknadu za dodatne usluge koje je Škola obavila u okviru proračunskog naslova u Prilogu.
   4.   Proračun Škole sastavlja se i izvršava u skladu s Uredbom Vijeća (EZ, Euratom) br. 1605/2002 (4).
   5.   Dok je Škola povezana s Uredom, financijske odredbe iz stavaka od 1. do 4., a posebno proračun za Školu i njezino osoblje, razmatraju se u okviru proračuna za Ured. Primjenjuju se pravila koja se odnose na proračun Ureda. Radi lakše identifikacije resursa dodijeljenih Školi uz istodobno poštovanje proračunskih pravila, osoblje Škole prikazuje se odvojeno u planu radnih mjesta Ureda, a operativna odobrena sredstva dodijeljena posebno za Školu u zasebnom članku Priloga IV.
   Članak 12.
   Preispitivanje dužnosti
   1.   Ova se Odluka preispituje u pogledu dužnosti iz članka 1. stavka 1. najranije nakon razdoblja od tri godine od osnivanja Škole.
   2.   Za eventualne promjene dužnosti potreban je jednoglasni sporazum glavnih tajnikâ, tajnika Suda i predstavnika Europskog ombudsmana na relevantan prijedlog koji Upravljački odbor usvoji kvalificiranom većinom, kako je određeno člankom 5. stavkom 6. Odluke 2002/621/EZ, s obzirom na detaljno izvješće ravnatelja.
   Članak 13.
   Preispitivanje povezanosti s Uredom
   1.   Najkasnije na kraju treće godine djelovanja Škole, voditelj Ureda Upravljačkom odboru podnosi detaljno izvješće o administrativnoj povezanosti Škole i Ureda. Upravljački odbor može odlučiti ukinuti spomenutu povezanost tako da donese odluku u skladu s pravilima utvrđenim u članku 4. stavku 3. Odluke o osnivanju Škole. Ako Upravljački odbor odluči da se povezanost nastavi, takva odluka mora sadržavati obrazloženo mišljenje.
   2.   Ako Upravljački odbor odluči u skladu s postupkom predviđenim u stavku 1. da se povezanost nastavi, u odluci mora navesti datum do kojeg će se taj predmet ponovno razmotriti.
   Članak 14.
   Dan početka važenja
   Ova Odluka proizvodi učinke od dana objave u Službenom listu Europske unije.

      Sastavljano u Bruxellesu 26. siječnja 2005.

            Za Europski parlament

            Glavni tajnik

         Julian PRIESTLEY

            Za Vijeće

            Zamjenik glavnog tajnika

         Pierre DE BOISSIEU

            Za Komisiju

            Glavni tajnik

         David O’SULLIVAN

            Za Sud

            Tajnik

         Roger GRASS

            Za Revizorski sud

            Glavni tajnik

         Michel HERVÉ

            Za Europski gospodarski i socijalni odbor

            Glavni tajnik

         Patrick VENTURINI

            Za Odbor regija

            Glavni tajnik

         Gerhard STAHL

            Europski ombudsman

         Nikiforos DIAMANDOUROS

      (1)  SL L 56, 4.3.1968., str. 1. Uredba kako je zadnje izmijenjena Uredbom (EZ, Euratom) br. 31/2005 (SL L 8, 12.1.2005., str. 1.).

      (2)  SL L 37, 10.2.2005., str. 14.

      (3)  SL L 197, 26.7.2002., str. 56.

      (4)  SL L 248, 16.9.2002., str. 1.


title: 2008/979/EZ: Odluka Vijeća od 18. prosinca 2008. o potpisivanju u ime Zajednice i privremenoj primjeni Sporazuma između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima

text:
               11/Sv. 111

               HR

               Službeni list Europske unije

               211

         32008D0979

               L 352/23

               SLUŽBENI LIST EUROPSKE UNIJE

         ODLUKA VIJEĆA
   od 18. prosinca 2008.
   o potpisivanju u ime Zajednice i privremenoj primjeni Sporazuma između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima
   (2008/979/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegove članke 37., 133. i 152. stavak 4. točku (b) u vezi s prvim podstavkom članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće je 25. listopada 2004. ovlastilo Komisiju da započne pregovore sa Švicarskom Konfederacijom o ažuriranju i prilagodbi Sporazuma između Europske zajednice i Švicarske Konfederacije o trgovini poljoprivrednim proizvodima.

               (2)

               Zajednica i Švicarska Konfederacija postigle su Sporazum o izmjeni Priloga 11. navedenom Sporazumu.

               (3)

               Sporazum između Europske zajednice i Švicarske Konfederacije o izmjeni Priloga 11. Sporazumu između Europske zajednice i Švicarske Konfederacije o trgovini poljoprivrednim proizvodima trebalo bi potpisati i privremeno primijeniti od 1. siječnja 2009. do završetka postupaka za njegovo formalno sklapanje,

         ODLUČILO JE:
   Članak 1.
   Potpisivanje Sporazuma između Europske zajednice i Švicarske Konfederacije o izmjeni Priloga 11 Sporazumu između Europske zajednice i Švicarske Konfederacije o trgovini poljoprivrednim proizvodima i Završnog akta odobrava se u ime Zajednice, podložno sklapanju navedenog Sporazuma.
   Tekst Sporazuma nalazi se u prilogu ovoj Odluci.
   Članak 2.
   Predsjednik Vijeća ovlašten je odrediti osobu(-e) opunomoćenu(-e) za potpisivanje Sporazuma i njegov Završni akt u ime Zajednice, podložno njegovom sklapanju.
   Članak 3.
   Do završetka postupaka potrebnih za njegovo sklapanje, Sporazum se privremeno primjenjuje od 1. siječnja 2009. u skladu s njegovim člankom 2.
   Članak 4.
   Ova se Odluka objavljuje u Službenom listu Europske unije.

      Sastavljeno u Bruxellesu 18. prosinca 2008.

            Za Vijeće

            Predsjednik

         M. BARNIER


title: Odluka Vijeća od 12. srpnja 2016. o novom sastavu upravnog odbora Europskog centra za razvoj strukovnog osposobljavanja

text:
               26.7.2016

               HR

               Službeni list Europske unije

               C 271/2

         ODLUKA VIJEĆA
   od 12. srpnja 2016.
   o novom sastavu upravnog odbora Europskog centra za razvoj strukovnog osposobljavanja
   (2016/C 271/02)
   VIJEĆE EUROPSKE UNIJE,
   uzimajući u obzir Uredbu Vijeća (EEZ) br. 337/75 od 10. veljače 1975. o osnivanju Europskog centra za razvoj strukovnog osposobljavanja, a posebno njezin članak 4. (1),
   uzimajući u obzir imenovanje koje je predložila grčka vlada,
   budući da:

               (1)

               Svojim odlukama od 14. srpnja 2015. (2) i 14. rujna 2015. (3) Vijeće je imenovalo članove upravnog odbora Europskog centra za razvoj strukovnog osposobljavanja na razdoblje od 18. rujna 2015. do 17. rujna 2018.

               (2)

               Mjesto člana u upravnom odboru Centra u kategoriji predstavnikâ vlada postalo je slobodno za Grčku ostavkom g. Dimitriosa CHASAPISA.

               (3)

               Članovi upravnog odbora navedenog centra trebali bi biti imenovani do kraja tekućeg mandata koji istječe 17. rujna 2018.,

         DONIJELO JE OVU ODLUKU:
   Članak 1.
   Sljedeća osoba imenuje se članom upravnog odbora Europskog centra za razvoj strukovnog osposobljavanja do kraja njegova mandata koji traje do 17. rujna 2018.:
   PREDSTAVNICI VLADA:

               GRČKA

               g. Pafsanias PAPAGEORGIOU

         Članak 2.
   Ova se Odluka objavljuje u informativne svrhe u Službenom listu Europske unije.

      Sastavljeno u 12. srpnja 2016.

            Za Vijeće

            Predsjednik

         P. KAŽIMÍR

      (1)  SL L 39, 13.2.1975., str. 1.

      (2)  SL C 232, 16.7.2015., str. 2.

      (3)  SL C 305, 16.9.2015., str. 2.


title: Odluka Političkog i sigurnosnog odbora (ZVSP) 2015/1916 od 20. listopada 2015. o osnivanju Odbora doprinositeljâ za misiju ZSOP-a Europske unije u Maliju (EUCAP Sahel Mali) (EUCAP Sahel Mali/3/2015)

text:
               24.10.2015

               HR

               Službeni list Europske unije

               L 280/28

         ODLUKA POLITIČKOG I SIGURNOSNOG ODBORA (ZVSP) 2015/1916
   od 20. listopada 2015.
   o osnivanju Odbora doprinositeljâ za misiju ZSOP-a Europske unije u Maliju (EUCAP Sahel Mali) (EUCAP Sahel Mali/3/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38. treći stavak,
   uzimajući u obzir Odluku Vijeća 2014/219/ZVSP od 15. travnja 2014. o misiji ZSOP-a Europske unije u Maliju (EUCAP Sahel Mali) (1),
   budući da:

               (1)

               Vijeće je na temelju članka 10. stavka 3. Odluke 2014/219/ZVSP ovlastilo Politički i sigurnosni odbor („PSO”) za donošenje odgovarajućih odluka o osnivanju Odbora doprinositeljâ („OD”) za EUCAP Sahel Mali.

               (2)

               Zaključcima Europskog vijeća iz Göteborga od 15. i 16. lipnja 2001. uspostavljena su opća načela i aranžmani za doprinose trećih zemalja policijskim misijama. Vijeće je 10. prosinca 2002. odobrilo dokument pod nazivom „Savjetovanja i načini za doprinose država koje nisu članice EU-a civilnim operacijama EU-a za upravljanje krizama” u kojem su dalje razrađeni aranžmani za sudjelovanje trećih zemalja u civilnim operacijama upravljanja krizama, uključujući osnivanje OD-a.

               (3)

               OD bi trebao biti forum za raspravljanje o svim problemima povezanima sa svakodnevnim upravljanjem misijom EUCAP Sahel Mali s trećim državama doprinositeljicama. PSO, koji obavlja politički nadzor i strateško usmjeravanje misije EUCAP Sahel Mali, trebao bi uzeti u obzir stajališta OD-a,

         DONIO JE OVU ODLUKU:
   Članak 1.
   Osnivanje
   1.   Osniva se Odbor doprinositeljâ („OD”) za misiju ZSOP-a Europske unije u Maliju (EUCAP Sahel Mali).
   2.   Mandat OD-a utvrđen je u dokumentu pod nazivom „Savjetovanja i načini za doprinose država koje nisu članice EU-a civilnim operacijama EU-a za upravljanje krizama”.
   Članak 2.
   Sastav
   1.   Članovi OD-a su:

               (a)

               predstavnici svih država članica; i

               (b)

               predstavnici trećih država koje sudjeluju u misiji EUCAP Sahel Mali i pružaju doprinos.

         2.   Predstavnik Europske komisije također može prisustvovati sastancima OD-a.
   Članak 3.
   Informacije primljene od voditelja misije
   Voditelj misije redovito izvješćuje OD.
   Članak 4.
   Predsjedatelj
   OD-om predsjedava Visoki predstavnik Unije za vanjske poslove i sigurnosnu politiku ili njegov predstavnik.
   Članak 5.
   Sastanci
   1.   Predsjedatelj sastanke OD-a saziva redovito. Kada to zahtijevaju okolnosti, mogu se sazvati hitni sastanci na inicijativu predsjednika ili na zahtjev člana.
   2.   Predsjedatelj unaprijed dostavlja privremeni dnevni red i dokumente u vezi sa sastankom. Predsjedatelj je odgovoran za izvješćivanje PSO-a o rezultatima rasprava OD-a.
   Članak 6.
   Povjerljivost
   1.   U skladu s Odlukom Vijeća 2013/488/EU (2), na sastanke i rad OD-a primjenjuju se sigurnosni propisi Vijeća. Predstavnici u OD-u osobito moraju proći odgovarajuću sigurnosnu provjeru.
   2.   Za rasprave u OD-u vrijedi obveza čuvanja poslovne tajne, osim ako OD jednoglasno odluči drukčije.
   Članak 7.
   Stupanje na snagu
   Ova Odluka stupa na snagu na dan donošenja.

      Sastavljeno u Bruxellesu 20. listopada 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 113, 16.4.2014., str. 21.

      (2)  Odluka Vijeća 2013/488/EU od 23. rujna 2013. o sigurnosnim propisima za zaštitu klasificiranih podataka EU-a (SL L 274, 15.10.2013., str. 1.).


title: Odluka Vijeća od 5. svibnja 2009. o pristupanju Europske zajednice Pravilniku br. 61 Gospodarske komisije Ujedinjenih naroda za Europu o jedinstvenim odredbama u vezi s homologacijom gospodarskih vozila s obzirom na njihove vanjske izbočine ispred stražnje stijenke kabine

text:
               07/Sv. 23

               HR

               Službeni list Europske unije

               44

         32009D0433

               L 144/24

               SLUŽBENI LIST EUROPSKE UNIJE

         ODLUKA VIJEĆA
   od 5. svibnja 2009.
   o pristupanju Europske zajednice Pravilniku br. 61 Gospodarske komisije Ujedinjenih naroda za Europu o jedinstvenim odredbama u vezi s homologacijom gospodarskih vozila s obzirom na njihove vanjske izbočine ispred stražnje stijenke kabine
   (2009/433/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 97/836/EZ od 27. studenoga 1997. s obzirom na pristupanje Europske zajednice Sporazumu Gospodarske komisije Ujedinjenih naroda za Europu o prihvaćanju jednakih tehničkih propisa za vozila na kotačima, opremu i dijelove koji mogu biti ugrađeni i/ili upotrijebljeni u vozilima na kotačima i uvjetima za uzajamno priznavanje homologacija dodijeljenih na temelju tih propisa („Revidirani sporazum iz 1958.” (1)), a posebno njezin članak 3. stavak 3. i članak 4. stavak 2. druga alineja,
   uzimajući u obzir prijedlog Komisije,
   uzimajući u obzir suglasnost Europskog parlamenta,
   budući da:

               (1)

               Standardni zahtjevi iz Pravilnika br. 61 Gospodarske komisije Ujedinjenih naroda za Europu o jedinstvenim odredbama u vezi s homologacijom gospodarskih vozila s obzirom na njihove vanjske izbočine ispred stražnje stijenke kabine (Pravilnik br. 61) namijenjeni su otklanjanju tehničkih prepreka trgovini motornim vozilima između ugovornih stranaka i osiguranju visoke razine sigurnosti i zaštite pri uporabi takvih vozila.

               (2)

               Ugovorne stranke obaviještene su o Pravilniku br. 61, koji je stupio na snagu u svim ugovornim strankama koje nisu objavile svoje neslaganje do datuma navedenih kao Pravilnik priloženom Revidiranom sporazumu iz 1958.

               (3)

               Pravilnik br. 61 treba uključiti u sustav homologacije za motorna vozila i tako dopuniti zakonodavstvo Zajednice koje je trenutačno na snazi,

         ODLUČILO JE:
   Članak 1.
   1.   Europska zajednica pristupa Pravilniku br. 61 Gospodarske komisije Ujedinjenih naroda za Europu o jedinstvenim odredbama u vezi s homologacijom gospodarskih vozila s obzirom na njihove vanjske izbočine ispred stražnje stijenke kabine.
   2.   Tekst Pravilnika priložen je ovoj odluci (2).
   Članak 2.
   U skladu s odredbama članaka 35. i 36. Direktive 2007/46/EZ Europskog parlamenta i Vijeća od 5. rujna 2007. o uspostavi okvira za homologaciju motornih vozila i njihovih prikolica te sustava, sastavnih dijelova i zasebnih tehničkih jedinica namijenjenih za takva vozila (3) priznaje se istovrijednost zahtjeva iz Pravilnika br. 61 Gospodarske komisije Ujedinjenih naroda za Europu i zahtjeva iz Direktive Vijeća 92/114/EEZ od 17. prosinca 1992. o vanjskim izbočinama ispred stražnje stijenke kabine motornih vozila N kategorije (4).

      Sastavljeno u Bruxellesu 5. svibnja 2009.

            Za Vijeće

            Predsjednik

         M. KALOUSEK

      (1)  SL L 346, 17.12.1997., str. 78.

      (2)  Ovaj se pravilnik objavljuje u budućem Službenom listu.

      (3)  SL L 263, 9.10.2007., str. 1.

      (4)  SL L 409, 31.12.1992., str. 17.


title: 97/389/EZ: Odluka Vijeća od 21. svibnja 1997. o sklapanju Sporazuma između Europske zajednice i Sjedinjenih Američkih Država o prekursorima i kemijskim tvarima koje se često koriste u nezakonitoj proizvodnji opojnih droga ili psihotropnih tvari

text:
               11/Sv. 073

               HR

               Službeni list Europske unije

               3

         31997D0389

               L 164/22

               SLUŽBENI LIST EUROPSKE UNIJE

               21.05.1997.

      ODLUKA VIJEĆA

   od 21. svibnja 1997.
   o sklapanju Sporazuma između Europske zajednice i Sjedinjenih Američkih Država o prekursorima i kemijskim tvarima koje se često koriste u nezakonitoj proizvodnji opojnih droga ili psihotropnih tvari
   (97/389/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 113., u vezi s prvom rečenicom članka 228. stavka 2. i člankom 228. stavkom 4.,
   uzimajući u obzir prijedlog Komisije,
   budući da je Vijeće 25. rujna 1995. ovlastilo Komisiju za pregovore u ime Zajednice o nadzoru prekursora za droge i kemijskih tvari s državama članicama Organizacije američkih država;
   budući da je Transatlantski plan odredio sklapanje sporazuma o prekursorima za droge koji bi uključivao poseban mehanizam savjetovanja prije isporuke kao prioritetnu stavku u odnosima između Europske unije i Sjedinjenih Američkih Država;
   budući da je Komisija, na temelju ovog odobrenje i odredaba Transatlantskog plana, dovršila pregovore sa Sjedinjenim Američkim Državama 11. travnja 1997.;
   budući da je primjereno da Vijeće ovlasti Komisiju, uz savjetovanje s posebnim odborom koji je imenovalo Vijeće, da u ime Zajednice odobri izmjene koje je usvojila Zajednička prateća skupina, kako je predviđeno Sporazumom; budući da je, ipak, takvo odobrenje ograničeno na izmjenu Priloga Sporazumu ako se on odnosi na tvari koje su već obuhvaćene zakonodavstvom Zajednice o prekurosima za droge i kemijskim tvarima;
   budući da bi Sporazum trebalo odobriti,
   ODLUČILO JE:
   Članak 1.
   Ovim se, u ime Zajednice, odobrava Sporazum između Europske zajednice i Sjedinjenih Američkih Država o prekursorima i kemijskim tvarima koje se često koriste u nezakonitoj proizvodnji opojnih droga ili psihotropnih tvari.
   Tekst Sporazuma priložen je ovoj Odluci.
   Članak 2.
   1.   U Zajedničkoj skupini za praćenje, Zajednicu predstavlja Komisija uz pomoć predstavnika država članica, kako je predviđeno člankom 11. Sporazuma.
   2.   Komisija je ovlaštena odobriti, u ime Zajednice, izmjene Priloga Sporazumu koje je usvojila Zajednička skupina za praćenje na temelju postupka utvrđenog člankom 12. navedenog Sporazuma.
   Komisiji u ovoj zadaći pomaže posebni odbor koji odredi Vijeće.
   3.   Ovlaštenje iz stavka 2. ograničeno je na one tvari koje su već obuhvaćene odgovarajućim zakonodavstvom Zajednice o prekursorima za droge i kemijskim tvarima.
   Članak 3.
   Ovim se ovlašćuje predsjednik Vijeća odrediti osobu opunomoćenu potpisati Sporazum kako bi on obvezivao Zajednicu (1).
   Ova se Odluka objavljuje u Službenom listu Europskih zajednica.

      Sastavljeno u Bruxellesu, 21. svibnja 1997.

            Za Vijeće

            Predsjednik

         M. PATIJN

      (1)  SL L 164, 21.6.1997., str. 35.


title: 2003/269/EZ: Odluka Vijeća od 8. travnja 2003. o sklapanju, u ime Zajednice, Sporazuma između Vlade Sjedinjenih Američkih Država i Europske zajednice o usklađivanju programa označivanja energetske učinkovitosti uredske opreme

text:
               11/Sv. 114

               HR

               Službeni list Europske unije

               169

         32003D0269

               L 099/47

               SLUŽBENI LIST EUROPSKE UNIJE

         ODLUKA VIJEĆA
   od 8. travnja 2003.
   o sklapanju, u ime Zajednice, Sporazuma između Vlade Sjedinjenih Američkih Država i Europske zajednice o usklađivanju programa označivanja energetske učinkovitosti uredske opreme
   (2003/269/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno članak 133., u vezi s člankom 300. stavkom 3.,
   uzimajući u obzir prijedlog Komisije (1),
   uzimajući u obzir mišljenje Europskog parlamenta,
   budući da:

               (1)

               treba utvrditi odgovarajuće unutarnje postupke Zajednice kako bi se osigurala ispravna primjena Sporazuma između Vlade Sjedinjenih Američkih Država i Europske zajednice o usklađivanju programa označivanja energetske učinkovitosti uredske opreme, potpisanog u Washingtonu 19. prosinca 2000. (2). Potrebno je ovlastiti Komisiju da, uz pomoć posebnog odbora kojeg imenuje Vijeće, izvrši određene tehničke izmjene Sporazuma te donese određene odluke za njegovu provedbu. U svim ostalim slučajevima odluka se donosi u skladu s uobičajenim postupcima.

               (2)

               Za nadzor provedbe zadužena je Tehnička komisija osnovana Sporazumom.

               (3)

               Svaka stranka odredila je upravljački subjekt. Zajednica je odredila Komisiju za svoj upravljački subjekt. Stranke međusobnim dogovorom mogu izmijeniti ovaj Sporazum i njegove priloge, te dodati nove priloge.

               (4)

               Sud (3) je poništio Odluku Vijeća 2001/469/EZ od 14. svibnja 2001. o sklapanju, u ime Zajednice, Sporazuma između Vlade Sjedinjenih Američkih Država i Europske zajednice o usklađivanju programa označivanja energetske učinkovitosti uredske opreme (4), koju stoga treba zamijeniti.

               (5)

               Sporazum treba odobriti,

         ODLUČILO JE:
   Članak 1.
   Ovim se, u ime Zajednice, odobrava Sporazum između Vlade Sjedinjenih Američkih Država i Europske zajednice o usklađivanju programa označivanja energetske učinkovitosti uredske opreme, uključujući i njegove priloge.
   Tekst Sporazuma i njegovi prilozi, priloženi su ovoj Odluci (5).
   Članak 2.
   Predsjednik Vijeća, u ime Zajednice, o tome daje pisanu obavijest kako je predviđeno člankom XII. stavkom 1. Sporazuma.
   Članak 3.
   1.   Komisija zastupa Zajednicu u Tehničkoj komisiji predviđenoj člankom VI. Sporazuma, uz pomoć posebnog odbora kojeg je odredilo Vijeće. Komisija, nakon savjetovanja s posebnim odborom, nastavlja svoj rad na priopćavanju informacija, suradnji, nadzoru nad provedbom i obavješćivanju iz članka V. stavka 5., članka VI. stavaka 1. i 2. te članka VIII. stavka 4. Sporazuma.
   2.   S ciljem pripreme stajališta Zajednice, s obzirom na izmjene specifikacija i popisa uredske opreme iz Priloga C. Sporazumu, Komisija uzima u obzir svako mišljenje Odbora energetske zvijezde Europske zajednice iz članaka 8. i 11. Uredbe (EZ) br. 2422/2001/EZ Europskog parlamenta i Vijeća od 6. studenoga 2001. o programu Zajednice za označivanje energetske učinkovitosti uredske opreme (6).
   3.   Nakon savjetovanja s posebnim odborom iz stavka 1. Komisija određuje, s obzirom na izmjene tehničkih specifikacija uredske opreme navedenih u Prilogu C. Sporazumu, stajalište Zajednice u pogledu odluka koje će donijeti upravljački subjekt.
   4.   U svim ostalim slučajevima stajalište Zajednice s obzirom na odluke koje donose upravljački subjekti ili stranke, određuje Vijeće, postupajući na prijedlog Komisije u skladu s člankom 300. Ugovora.

      Sastavljeno u Luxembourgu 8. travnja 2003.

            Za Vijeće

            Predsjednik

         G. DRYS

      (1)  SL C 274 E, 28.9.1999., str. 16.

      (2)  SL L 172, 26.6.2001., str. 3.

      (3)  Presuda od 12. prosinca 2002. u slučaju C-281/01, Komisija Europskih zajednica protiv Vijeća Europske unije (SL C 31, 8.2.2003., str. 3.).

      (4)  SL L 172, 26.6.2001., str. 1.

      (5)  SL L 172, 26.6.2001., str. 3.

      (6)  SL L 332, 15.12.2001., str. 1.


title: 2014/163/EU: Odluka Vijeća od 17. ožujka 2014. o sklapanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije

text:
               25.3.2014

               HR

               Službeni list Europske unije

               L 89/6

      ODLUKA VIJEĆA

   od 17. ožujka 2014.
   o sklapanju Protokola uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije
   (2014/163/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 217. u vezi s člankom 218. stavkom 6. točkom (a) i člankom 218. stavkom 8. prvim podstavkom,
   uzimajući u obzir prijedlog Europske komisije,
   uzimajući u obzir suglasnost Europskog parlamenta,
   budući da:

               (1)

               Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije („Protokol”) potpisan je u ime Unije 19. prosinca 2012.

               (2)

               Protokol bi trebalo odobriti,

         DONIJELO JE OVU ODLUKU:
   Članak 1.
   U ime Unije odobrava se Protokol uz Euro-mediteranski sporazum o pridruživanju između Europskih zajednica i njihovih država članica, s jedne strane, i Hašemitske Kraljevine Jordana, s druge strane, o Okvirnom sporazumu između Europske unije i Hašemitske Kraljevine Jordana o općim načelima sudjelovanja Hašemitske Kraljevine Jordana u programima Unije („Protokol”) (1).
   Članak 2.
   Predsjednik Vijeća u ime Unije šalje obavijest predviđenu u članku 10. Protokola (2).
   Članak 3.
   Ova Odluka stupa na snagu na dan donošenja.

      Sastavljeno u Bruxellesu 17. ožujka 2014.

            Za Vijeće

            Predsjednica

         C. ASHTON

      (1)  Protokol je objavljen u SL L 117, 27.4.2013., str. 2., zajedno s odlukom o potpisivanju.

      (2)  Glavno tajništvo Vijeća objavit će datum stupanja Protokola na snagu u Službenom listu Europske unije.


title: Odluka (EU, Euratom) 2015/578 predstavnika vlada država članica od 1. travnja 2015. o imenovanju sudaca i nezavisnih odvjetnika Suda

text:
               11.4.2015

               HR

               Službeni list Europske unije

               L 96/11

         ODLUKA (EU, Euratom) 2015/578 PREDSTAVNIKA VLADA DRŽAVA ČLANICA
   od 1. travnja 2015.
   o imenovanju sudaca i nezavisnih odvjetnika Suda
   PREDSTAVNICI VLADA DRŽAVA ČLANICA EUROPSKE UNIJE,
   uzimajući u obzir Ugovor o Europskoj uniji, a posebno njegov članak 19.,
   uzimajući u obzir Ugovor o funkcioniranju Europske unije, a posebno njegove članke 253. i 255.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
   budući da:

               (1)

               Mandati četrnaestorice sudaca i četiriju nezavisnih odvjetnika Suda istječu 6. listopada 2015. Osim toga, broj nezavisnih odvjetnika Suda je Odlukom Vijeća 2013/336/EU (1) povećan na jedanaest, s učinkom od 7. listopada 2015. Potrebno je provesti imenovanja za razdoblje od 7. listopada 2015. do 6. listopada 2021.

               (2)

               Predloženo je da se g. Larsu BAYU LARSENU, g. Françoisu BILTGENU, g. Endreu JUHÁSZU, gđi Küllike JÜRIMÄE, g. Siniši RODINU, g. Allanu ROSASU, g. Mareku SAFJANU i g. Danielu ŠVÁBYJU produlji mandat na dužnosti sudaca Suda. Predloženo je da se gđi Juliane KOKOTT i gđi Eleanor SHARPSTON produlji mandat na dužnosti nezavisnih odvjetnica Suda. Osim toga, predloženo je imenovanje g. Henrika Saugmandsgaarda ØE na dužnost nezavisnog odvjetnika Suda.

               (3)

               Odbor osnovan člankom 255. Ugovora o funkcioniranju Europske unije dao je mišljenje o prikladnosti g. Larsa BAYA LARSENA, g. Françoisa BILTGENA, g. Endrea JUHÁSZA, gđe Küllike JÜRIMÄE, g. Siniše RODINA, g. Allana ROSASA, g. Mareka SAFJANA i g. Daniela ŠVÁBYJA za obnašanje dužnosti sudaca Suda, kao i o prikladnosti gđe Juliane KOKOTT, gđe Eleanor SHARPSTON i g. Henrika Saugmandsgaarda ØE za obnašanje dužnosti nezavisnih odvjetnika Suda,

         DONIJELI SU OVU ODLUKU:
   Članak 1.
   Sucima Suda za razdoblje od 7. listopada 2015. do 6. listopada 2021. imenuju se:

               —

               g. Lars BAY LARSEN,

               —

               g. François BILTGEN,

               —

               g. Endre JUHÁSZ,

               —

               gđa Küllike JÜRIMÄE,

               —

               g. Siniša RODIN,

               —

               g. Allan ROSAS,

               —

               g. Marek SAFJAN,

               —

               g. Daniel ŠVÁBY.

         Članak 2.
   Nezavisnim odvjetnicima Suda za razdoblje od 7. listopada 2015. do 6. listopada 2021. imenuju se:

               —

               gđa Juliane KOKOTT,

               —

               g. Henrik Saugmandsgaard ØE,

               —

               gđa Eleanor SHARPSTON.

         Članak 3.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Bruxellesu 1. travnja 2015.

            Predsjednica

         I. JUHANSONE

      (1)  Odluka Vijeća 2013/336/EU od 25. lipnja 2013. o povećanju broja nezavisnih odvjetnika Suda Europske unije (SL L 179, 29.6.2013., str. 92.).


title: 2013/728/EU: Odluka Vijeća od 2. prosinca 2013. o utvrđivanju stajališta Europske unije na Ministarskoj konferenciji Svjetske trgovinske organizacije u vezi s produljenjem moratorija na carine na elektroničke prijenose te moratorija na pritužbe povezane s nekršenjem i drugim situacijama

text:
               11.12.2013

               HR

               Službeni list Europske unije

               L 332/17

         ODLUKA VIJEĆA
   od 2. prosinca 2013.
   o utvrđivanju stajališta Europske unije na Ministarskoj konferenciji Svjetske trgovinske organizacije u vezi s produljenjem moratorija na carine na elektroničke prijenose te moratorija na pritužbe povezane s nekršenjem i drugim situacijama
   (2013/728/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4., u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Moratorij na carine na elektroničke prijenose („moratorij uz e-trgovinu”) s učinkom da članice WTO-a nastave svoju trenutnu praksu nenametanja carina na elektroničke prijenose usvojen je u obliku izjave na Ministarskoj konferenciji Svjetske trgovinske organizacije (WTO) 1998.

               (2)

               Moratorij trenutačno ima oblik odluke Ministarske konferencije WTO-a koja se od 1998. obnavlja se svake dvije godine. Moratorij je zadnji put produljen do 2013. na Ministarskoj konferenciji WTO-a u prosincu 2011.

               (3)

               Konsenzus o zabrani ili dopuštanju pritužbi povezanih s nekršenjem i drugim situacijama u okviru Sporazuma TRIPS do sada nije bio moguć. U Izjavi donesenoj na Ministarskoj konferenciji WTO-a u Hong Kongu 2005. navodi se: „Upoznati smo s radom Vijeća u pogledu trgovinskih aspekata prava intelektualnog vlasništva u skladu sa stavkom 11.1. Odluke iz Dohe o pitanjima i nedoumicama povezanima s provedbom te stavkom 1.h Odluke Glavnog vijeća od 1. kolovoza 2004. i upućujemo ga da nastavi ispitivati opseg i modalitete vrsta pritužbi koje se navode u podstsavku 1. točki (b) i podstavku 1. točki (c) članka XXIII. GATT-a iz 1994. te da donese preporuke za naše sljedeće zasjedanje. Dogovoreno je da članice neće u međuvremenu podnositi takve pritužbe u okviru Sporazuma TRIPS.”

               (4)

               Postupak za uzastopna produljenja moratorija na pritužbe povezane s nekršenjem i ostalim situacijama do sada je bio usvajanje odluke Ministarske konferencije WTO-a nakon preporuke Vijeća za trgovinske aspekte prava intelektualnog vlasništva.

               (5)

               Davanje podrške produljenju moratorija uz e-trgovinu i moratorija na pritužbe povezane s nekršenjem i drugim situacijama u interesu je Unije.

               (6)

               Primjereno je stoga utvrditi stajalište koje treba zauzeti Unija u okviru Ministarske konferencije WTO-a u pogledu produljenja moratorija uz e-trgovinu i moratorija na pritužbe povezane s nekršenjem i drugim situacijama,

         DONIJELO JE OVU ODLUKU:
   Članak 1.
   Stajalište je Unije na Ministarskoj konferenciji Svjetske trgovinske organizacije da podupire produljenje do sljedeće Ministarske konferencije WTO-a moratorija na carine na elektroničke prijenose („moratorij uz e-trgovinu”) te moratorija na pritužbe povezane s nekršenjem i drugim situacijama, kako je navedeno u sljedećim nacrtima odluka WTO-a:

               —

               TRIPS pritužbe povezane s nekršenjem i drugim situacijama […]

               —

               e-trgovina […].

         Članak 2.
   Ova odluka stupa na snagu na dan donošenja.

      Sastavljeno u Bruxellesu 2. prosinca 2013.

            Za Vijeće

            Predsjednik

         E. GUSTAS


title: 2008/945/EZ, Euratom: Odluka Vijeća od 8. prosinca 2008. o izmjeni Poslovnika Vijeća

text:
               01/Sv. 005

               HR

               Službeni list Europske unije

               215

         32008D0945

               L 337/92

               SLUŽBENI LIST EUROPSKE UNIJE

               08.12.2008.

      ODLUKA VIJEĆA

   od 8. prosinca 2008.
   o izmjeni Poslovnika Vijeća
   (2008/945/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno prvi podstavak njegovog članka 207. stavka 3.,
   uzimajući u obzir Ugovor o osnivanju Europske zajednice za atomsku energiju, a posebno njegov članak 121. stavak 3.,
   uzimajući u obzir Ugovor o Europskoj uniji, a posebno njegov članak 28. stavak 1. i članak 41. stavak 1.,
   uzimajući u obzir članak 2. stavak 2. Priloga III. Poslovniku Vijeća (1),
   budući da:

               (1)

               Člankom 11. stavkom 5. Poslovnika Vijeća (dalje u tekstu: Poslovnik) predviđa se da, kad Vijeće donosi odluku kvalificiranom većinom, a ako član Vijeća to zatraži, treba provjeriti čine li države članice koje predstavljaju kvalificiranu većinu najmanje 62 % ukupnog stanovništva Europske unije izračunato prema podacima o stanovništvu iz članka 1. Priloga III. Poslovniku.

               (2)

               Člankom 2. stavkom 2. Priloga III. Poslovniku, o detaljnim pravilima za provedbu odredbi koje se odnose na ponderiranje glasova u Vijeću predviđa se da Vijeće, s učinkom od 1. siječnja svake godine, u skladu s podacima Statističkog ureda Europskih zajednica na dan 30. rujna prethodne godine, izmjenjuje podatke navedene u članku 1. tog Priloga.

               (3)

               Poslovnik bi trebalo stoga na odgovarajući način izmijeniti za 2009.,

         ODLUČILO JE:
   Članak 1.
   U Prilogu III. Poslovniku, članak 1. zamjenjuje se sljedećim:

      „Članak 1.
      Za potrebe primjene članka 205. stavka 4. Ugovora o EZ-u, članka 118. stavka 4. Ugovora o Euratomu, i članka 23. stavka 2. trećeg podstavka te članka 34. stavka 3. Ugovora o EU, ukupan broj stanovnika svake države članice za razdoblje od 1. siječnja do 31. prosinca 2009. jest kako slijedi:

                  Države članice

                  Stanovništvo
                  (× 1 000)

                  Njemačka

                  82 217,8

                  Francuska

                  63 753,1

                  Ujedinjena Kraljevina

                  61 224,1

                  Italija

                  59 619,3

                  Španjolska

                  45 283,3

                  Poljska

                  38 115,6

                  Rumunjska

                  21 528,6

                  Nizozemska

                  16 405,4

                  Grčka

                  11 213,8

                  Belgija

                  10 666,9

                  Portugal

                  10 617,6

                  Češka Republika

                  10 381,1

                  Mađarska

                  10 045,4

                  Švedska

                  9 182,9

                  Austrija

                  8 331,9

                  Bugarska

                  7 640,2

                  Danska

                  5 475,8

                  Slovačka

                  5 401,0

                  Finska

                  5 300,5

                  Irska

                  4 401,3

                  Litva

                  3 366,4

                  Latvija

                  2 270,9

                  Slovenija

                  2 025,9

                  Estonija

                  1 340,9

                  Cipar

                  789,3

                  Luksemburg

                  483,8

                  Malta

                  410,3

                  Ukupno

                  497 493,1

                  Prag (62 %)

                  308 445,7”.

   Članak 2.
   Ova Odluka proizvodi učinke od 1. siječnja 2009.
   Članak 3.
   Ova se Odluka objavljuje u Službenom listu Europske unije.

      Sastavljeno u Bruxellesu 8. prosinca 2008.

            Za Vijeće

            Predsjednik

         B. KOUCHNER

      (1)  Odluka Vijeća 2006/683/EZ, Euratom od 15. rujna 2006. o donošenju Poslovnika Vijeća (SL L 285, 16.10.2006., str. 47.).


title: Odluka (EU) 2017/1704 Europskog parlamenta od 27. travnja 2017. o zaključenju poslovnih knjiga Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2015.

text:
               29.9.2017

               HR

               Službeni list Europske unije

               L 252/294

         ODLUKA (EU) 2017/1704 EUROPSKOG PARLAMENTA
   od 27. travnja 2017.
   o zaključenju poslovnih knjiga Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2015.
   EUROPSKI PARLAMENT,

               —

               uzimajući u obzir završne godišnje financijske izvještaje Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2015.,

               —

               uzimajući u obzir izvješće Revizorskog suda o godišnjoj računovodstvenoj dokumentaciji Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2015., s odgovorima Agencije (1),

               —

               uzimajući u obzir izjavu o jamstvu (2) u pogledu pouzdanosti računovodstvene dokumentacije te zakonitosti i pravilnosti povezanih transakcija, koju je podnio Revizorski sud za financijsku godinu 2015., u skladu s člankom 287. Ugovora o funkcioniranju Europske unije,

               —

               uzimajući u obzir preporuku Vijeća od 21. veljače 2017. o razrješnici koju Agencija treba dobiti za izvršenje proračuna za financijsku godinu 2015. (05873/2017 – C8-0079/2017),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Uredbu (EU) br. 1077/2011 Europskog parlamenta i Vijeća od 25. listopada 2011. o osnivanju Europske agencije za operativno upravljanje opsežnim informacijskim sustavima u području slobode, sigurnosti i pravde (4), a posebno njezin članak 33.,

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (5), a posebno njezin članak 108.,

               —

               uzimajući u obzir članak 94. Poslovnika i Prilog IV. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A8-0105/2017),

               1.

               odobrava zaključenje poslovnih knjiga Europske agencije za operativno upravljanje opsežnim informacijskim sustavima u području slobode, sigurnosti i pravde za financijsku godinu 2015.;

               2.

               nalaže svojem predsjedniku da ovu Odluku proslijedi izvršnom direktoru Europske agencije za operativno upravljanje opsežnim informacijskim sustavima u području slobode, sigurnosti i pravde, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Antonio TAJANI

            Glavni tajnik

         Klaus WELLE

      (1)  SL C 449, 1.12.2016., str. 173.

      (2)  Vidjeti bilješku 1.

      (3)  SL L 298, 26.10.2012., str. 1.

      (4)  SL L 286, 1.11.2011., str. 1.

      (5)  SL L 328, 7.12.2013., str. 42.


title: 2014/612/EU: Odluka Europskog parlamenta od 3. travnja 2014. o zatvaranju računa Eurojusta za financijsku godinu 2012.

text:
               5.9.2014

               HR

               Službeni list Europske unije

               L 266/290

         ODLUKA EUROPSKOG PARLAMENTA
   od 3. travnja 2014.
   o zatvaranju računa Eurojusta za financijsku godinu 2012.
   (2014/612/EU)
   EUROPSKI PARLAMENT,

               —

               uzimajući u obzir završne godišnje financijske izvještaje Eurojusta za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Eurojusta za financijsku godinu 2012., zajedno s odgovorima Eurojusta (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2002/187/PUP od 28. veljače 2002. o osnivanju Eurojusta s ciljem jačanja borbe protiv teških kaznenih djela (4), a posebno njezin članak 36.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenoga 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir članak 77. Poslovnika i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0186/2014),

               1.

               odobrava zatvaranje računa Eurojusta za financijsku godinu 2012.;

               2.

               nalaže svojem predsjedniku da ovu Odluku proslijedi upravnom direktoru Eurojusta, Vijeću, Komisiji i Revizorskom sudu te da je da na objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 228.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 63, 6.3.2002., str. 1.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.